Diari Oficial de la Generalitat Valenciana


Sumari del DOGV 6317, del 23-07-2010 (2010/8049)

RESOLUCIÓ de 16 de juny de 2010, del Servici Territorial d'Energia de València, per la qual se sotmet a informació pública conjunta la modificació puntual del Pla Especial de la Zona Eòlica 8. Expedient ATVARI 2010/16/46.
-----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6317

Data del DOGV
:   23-07-2010

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2010/8049


Data del document
:   16-06-2010

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * València
    * pla d'urbanisme

RESOLUCIÓ de 16 de juny de 2010, del Servici Territorial d'Energia de València, per la qual se sotmet a informació pública conjunta la modificació puntual del Pla Especial de la Zona Eòlica 8. Expedient ATVARI 2010/16/46. [2010/8049]  
Als efectes que establix l'Acord de 26 de juliol de 2001, del Govern Valencià, pel qual s'aprova el Pla Eòlic de la Comunitat Valenciana, i d'acord amb el que disposen els articles 83 i 96 de la Llei 16/2005, de 30 de desembre, de la Generalitat, Urbanística Valenciana; el Decret 32/2006, de 10 de març, pel qual es modifica el Decret 162/1990, de 15 d'octubre, del Consell de la Generalitat, pel qual es va aprovar el Reglament per a l'Execució de la Llei 2/1989, de 3 de març, de la Generalitat, d'Impacte Ambiental, i l'article 58 del Decret 120/2006, d'11 d'agost, pel qual s'aprova el Reglament de Paisatge de la Comunitat Valenciana, se sotmet a informació pública els documents següents referents a la zona 8 promoguda per l'empresa Energías Renovables Mediterráneas, SA.  
1. Modificació puntual de l'àmbit del Pla Especial de la Zona Eòlica 8 per reubicació dels aerogeneradors del parc eòlic de Peñas de Dios II, aerogenerador C2.3 i C2.4, reubicats per motius geotècnics, i C1.4, reubicat per afecció a una troballa arqueològica, i modificacions puntuals en l'obra civil en els parc eòlics de Cerro Nevera, Peñas de Dios i Peñas de Dios II en compliment de la Declaració d'Impacte Ambiental; resolucions complementàries a la DIA, Pla de Vigilància Ambiental i resolucions de la Conselleria de Cultura (Patrimoni).  
2. Estudi d'impacte ambiental de la modificació puntual del Pla Especial de la Zona 8 del Pla Eòlic de la Comunitat Valenciana.  
3. Document de síntesi de l'estudi d'impacte ambiental.  
4. Estudi d'Integració Paisatgística de la modificació puntual del Pla Especial de la Zona 8 del Pla Eòlic de la Comunitat Valenciana.  
La qual cosa es fa pública per a coneixement general i perquè totes aquelles persones físiques o jurídiques que es consideren afectades en els seus drets puguen examinar la documentació esmentada en el Servici Territorial d'Energia, situat al carrer Gregorio Gea núm. 27 de València, així com adreçar al servici territorial esmentat les al·legacions (en dos exemplars) que es consideren oportunes en el termini de trenta dies, comptadors a partir de l'endemà de la publicació d'este anunci.  
Transcorregut este termini sense fer al·legacions, es considerarà que hi està d'acord i perdrà el dret al tràmit corresponent. Això, sense perjuí de la interposició dels recursos que calguen contra la resolució definitiva del procediment, en els terminis legalment i reglamentàriament establits.  
València, 16 de juny de 2010.- El cap del Servici Territorial d'Energia: Enrique Climent Sirvent.